cyanic-selkie/wikianc huggingface dataset:
Väri avaruudesta
Vastaanotto
Lovecraft-tutkija Donald R. Burleson kuvailee ”Väriä avaruudesta” ”synkän tunnelmalliseksi kertomukseksi maalaisperheen hitaasta ja kammottavasta kuolemasta”. Tarinan ytimessä on vaarallisen värin ja avuttomien Gardnerien välinen ristiriita. Väri on välinpitämätön ja ulkopuolinen olento, joka lisääntyy ja levittäytyy muun elämän kustannuksella. Gardnerit puolestaan menettävät aiemman hedelmällisyytensä ja viattomuutensa ja lopulta tuhoutuvat. Samalla yksinkertainen maalaisperhe kuitenkin myös näkee vilauksen maailmoista ja mahdollisuuksista, jotka olivat heille aiemmin täysin tuntemattomia. Burlesonin mukaan novellin vihjaukset ja sanavalinnat saavat loputtomia merkityksiä ja tulkintamahdollisuuksia, mikä synnyttää mielikuvan tuntemattomien salaisuuksien ”tuikkivista värisävyistä”.
Juhani Hinkkanen arvosteli ”Värin avaruudesta”, kun se ilmestyi ensimmäistä kertaa suomeksi vuonna 1991. Hänen mukaansa novelli on Lovecraftin parhaita: ”tarinan hiljalleen kasvavaa hyytävää tunnelmaa edesauttaa realistinen ympäristö, Uuden Englannin maaseutu, jonka Lovecraft hyvin tunsi, elävän oloiset ihmiset ja ennen kaikkea se, että Lovecraft ymmärtää pitää kauhun lähteen näkymättömissä loppuun asti.” Hinkkasen mielestä novellia ei voi pitää varsinaisena Cthulhu-kertomuksena.
Elokuvasovitukset
Pahan kasvot (Die, Monster, Die!) -niminen filmatisointi ilmestyi vuonna 1965. Se siirtää novellin tapahtumat Britanniaan, missä elokuva tehtiin. Richard Stanleyn ohjaama versio Color Out of Space sai ensi-iltansa vuonna 2019. Pääosaa elokuvassa näytteli Nicolas Cage. Elokuvassa novellin tapahtumat on päivitetty nykyaikaan.
Lauttakylän Luja
Jääkiekko
Lujassa on pelattu jääkiekkoa vuodesta 1967 alkaen. Lujalla on joukkueet miesten tasolla sekä E- ja F-ikäisillä junioreilla. Lisäksi nuoremmille on tarjolla luistelu- sekä kiekkokoulua, ja Lujan alaisia harrastejoukkueita ovat Lujat Waarit ja Lätkä -97.
Lujat HT nousi ensimmäisen kerran Suomen kolmanneksi korkeimmalle sarjatasolle Suomi-sarjaan kaudelle 2004–2005. Tämän jälkeen sarjataso on vaihdellut Suomi-sarjan ja II-divisioonan välillä. Joukkueen kotihallina toimii vuonna 1996 rakennettu Huittisten jäähalli. Kauden 2012–2013 Luja aloitti II-divisioonassa mutta nousi menestyksen myötä Suomi-sarjan karsintaan. Luja HT karsi Suomi-sarjaan kauden 2017–2018 päätteeksi, mutta jäi ilman paikkaa.
Joukkue voitti II-divisioonan mestaruuden kolmesti putkeen kausina 2014–2015, 2016–2017 ja 2017–2018. Luja HT osallistui myös kaudella 2017–2018 Suomen Cupiin, jossa eteni toiselle kierrokselle. Joukkue lähti kauteen 2017–2018 uusilla vahvistuksilla, sekä vaihtuneella valmennusjohdolla, jossa päävalmentajaksi tuli Erik Kranni ja apuvalmentajaksi Joni Immonen.
Seurassa pelanneet ammattilaiskiekkoilijat
200px|thumb|right|Lujan oma kasvatti [[Niko Peltola sai kaudella 2014–2015 täyteen 200 runkosarjaottelua SM-liigassa.]]
Jalkapallo
Luja osallistui jalkapallossa juniorisarjoihin ensimmäisen kerran vuonna 1990. Eri ikäryhmiä Lujassa on seuraavia: Miehet, KKI-40, P09, P10, P11, P12, P13, P14, P15-16 ja naisten puolella Naiset, T05-08, T09-10, T11-12, T13-14, T15-16. Lujan miehet pelaavat talvisarjaa sekä Satakunnan 4-divisioonaa.
Yleisurheilu
Lujalle menestystä yleisurheilussa ovat tuoneet muiden muassa Jouko Uola, Kari-Pekka Lax, Seppo Haavisto, Seppo Peltola, Niina Ranta, Ringa Ropo, Antti Rintakoski ja nuorten sarjassa EM-hopeaa saavuttanut pituushyppääjä Petteri Lax. Yleisurheilua on Lujan logon alla harjoitettu seuran perustamisen alusta asti eli vuodesta 1923.
Muut lajit
Lujalla on lisäksi jaostot suunnistuksessa, hiihdossa ja ringetessä. Hiihdossa menestystä on tuonut Jenni Höylänen SM-mitaleillaan. Oma jaostonsa on aikanaan ollut lisäksi ainakin voimailijoilla, keilaajilla, uimareilla, taitoluistelijoilla ja kuntourheilijoilla.
Angel Rojas
Angel Rojas on fiktiivinen poliisipäällikkö The Batman -animaatiosarjassa.
Fiktiivinen historia
Rojas toimii poliisipäällikkönä Gotham Cityssä. Hän ei juurikaan hymyile ja on lähes aina kärttyisällä päällä. Jokerin karatessa jo kolmannen kerran mielisairaalasta, hän julisti uuden lain kaupunkiin, jonka mukaan yksikään kummajainen ei saa olla vapaana. Mukaan lukien Batman, jota hän pitää vain harmeja aiheuttavana naamiokostajana. Rojasin julistus sai kuitenkin enemmän takapakkia, kun uusi komisario James Gordon saapui Gothamiin, joka on enemminkin Batmanin puolella.
Angel Rojas muistuttaa myös hyvin paljon luonteeltaan Harvey Bullockia, joka myös vihasi Batmania. Hahmon ääninäyttelijä Edward James Olmos ääninäytteli hahmoa vain ensimmäisessä jaksossa, jonka jälkeen hänet korvasi Jesse Corti. Suomessa julkaistuissa DVD:ssä Rojasin äänen on dubannut Pasi Ruohonen.
Esiintymiset
1. tuotantokausi
2. tuotantokausi
Science
Science (suom. tiede) on American Association for the Advancement of Sciencen julkaisema tiedelehti, ja sitä pidetään yhtenä arvostetuimmista akateemisista lehdistä. Viikoittain ilmestyvän lehden artikkelit ovat vertaisarvioituja ja lehden vaikuttavuuskerroin oli 33,611 (vuonna 2014). Science ja sen kilpailija Nature ovat yleistiedelehtiä, jotka kattavat koko luonnontieteiden spektrin. Tutkimusjulkaisujen lisäksi Sciencessa on myös muuta tieteeseen liittyvää kuten uutisia, mielipiteitä ja tiedepolitiikkaa.
AAA julkaisi 1980–1986 yleistajuisempaa Science-lehteä, jonka nimen perässä oli vuosiluku erotuksena varsinaisesta tieteellisestä lehdestä, esimerkiksi Science80. Lehden nimi aiheutti kuitenkin paljon sekaannusta, ja lehden artikkeleiden indeksointi oli hankalaa. Time-konserni osti sen 1986 ja yhdisti omaan Discover-lehteensä.
Super Mario Bros. 2
Super Mario Bros. 2 on Nintendon kehittämä ja alun perin 1988 Nintendo Entertainment System -pelikonsolille julkaisema Mario-tasohyppelypelisarjan videopeli.
Kehitys
Alkuperäisen Super Mario Bros. -pelin jatko-osa julkaistiin Japanissa jo 1986, mutta sitä ei julkaistu NES:ille Pohjois-Amerikassa eikä Euroopassa. Koska kolmas Super Mario Bros. -peli oli jo tulossa, Nintendo näki järkevimpänä täyttää ensimmäisen ja kolmannen pelin välisen aukon. Amerikan Nintendon ehdotuksesta Japanissa julkaistu Doki Doki Panic -peli muutettiin Super Mario Bros. 2:ksi, sillä se oli jo ennestään Japanissa suuri hitti. Itse asiassa Doki Doki Panic oli alun perin suunniteltu jo Mario-peliksi ennen kuin Nintendo solmi sopimuksen Fuji Televisionin kanssa Yume Kōjō -tapahtuman maskottien käyttämisestä kehitteillä olevaan pelimoottoria varten, jolloin Doki Doki Panic sai alkunsa. Länsimaissa Doki Doki Panic kuitenkin sitten palautettiin alkuperäisen suunnitelman mukaan Mario-peliksi. Myöhemmin tämä Mario-peli julkaistiin myös Japanissa nimellä Super Mario USA.
Tarina
Pelin juoni sijoittuu Subconin unimaahan. Pelissä voi pelata Mariolla, Luigilla, Peachilla tai Toadilla, joilla pyritään selviytymään kentistä eteenpäin kohti Wart-sammakon linnaa, jossa Wart pitää Subconin kansaa vangittuna.
Pelaaminen
Pelin tyyli poikkeaa muista Mario-tasohyppelyistä. Pelaaja voi heitellä vihollisia eri esineillä kuten maasta vedetyillä nauriilla. Vihollisten päälle voi hypätä mutta ne eivät reagoi millään tavalla pelaajaan. Tällöin pelaajan on mahdollista napata vihollinen käsiinsä ja viskata se rotkoon tai päin toista vihollista, jolloin ne tyrmäävät toisensa. Pelin viholliset eroavat aiempien Mario-pelien vihollisista, ja kyseessä on ensimmäinen Mario-peli, jossa hahmoilla oli ”elämämittari”.
Ennen jokaista kenttää pelaaja voi valita haluamansa neljästä pelihahmosta. Jokaisella hahmolla on omat erikoisominaisuutensa pelaamisen kannalta: Mario on perushahmo, Luigi yltää hypyillään korkeimpiin kohtiin, Toad poimii nopeimmin juureksia ja Peach pystyy mekkonsa avulla leijumaan jonkun matkaa ilmassa.
Uudelleenjulkaisut
Myöhemmissä Mario-peleissä on tavattu Super Mario Bros. 2:n Shyguy-hahmojen eri versioita sekä Pokey-kaktusvihollinen.
Vastaanotto
Jukka Tapanimäki arvosteli Super Mario Bros. 2:n kolmesti:
George Eads
George Coleman Eads III (s. 1. maaliskuuta 1967 Fort Worth, Texas, Yhdysvallat) on yhdysvaltalainen näyttelijä. Hän on näytellyt tv-sarjoissa, muun muassa C.S.I. ja Savannah, sekä elokuvissa, mm. Evel Knievel.
Vuonna 2004 Eads sai yhdessä Jorja Foxin kanssa potkut C.S.I.-sarjasta sopimusrikkeen vuoksi. Heidät kuitenkin palkattiin pian uudelleen. Eads on ainoa C.S.I.-näyttelijä, joka oli mukana sarjan kaikissa 335 jaksossa. Vuonna 2016 Eads valittiin esittämään Jack Daltonia CBS:n Nuori MacGyver -sarjassa.
Curling talviolympialaisissa 2006
thumb|250px|Pinerolon curling-halli
XX talviolympialaisten curling-kilpailut käytiin Pinerolossa. Sekä miehet että naiset pelasivat kymmenen joukkueen yksinkertaisen sarjan, jonka neljä parasta joukkuetta etenivät välieriin.
Pelaajat moittivat turnauksen alkuvaiheissa Pinerolon hallin jäätä huonoksi ja liian suoraksi. Sittemmin jäätä tehtiin ilmeisesti kourumaisemmaksi, jotta kivet kiertäisivät paremmin.
Kisoihin kelpuutettiin isäntämaan Italian lisäksi kolmien viimeisien MM-kilpailujen perusteella yhdeksän parasta maata sekä Iso-Britannia, jota MM-kisoissa edustaa Skotlanti.
Mitalistit
{|border="0"
Naiset
<br style="clear:both" />
Castor (tähti)
thumb|Castor ja Kaksoset tähtikartassa
Castor (α Geminorum) on kuudesta komponentista muodostuva tähti Kaksosten tähdistössä. Castor ja Pollux ovat saaneet nimensä kreikkalaisen taruston kaksosten, Kastorin (lat. Castor) ja Polydeukeen (lat. Pollux) mukaan. Castor kuuluu Castorin liikkuvaan tähtiryhmään, jossa on myös mm. Vega ja Fomalhaut.
Viimeistään vuonna 1718 huomattiin, että Castor on itse asiassa kaksoistähti. Saattaa olla, että Cassini oli havainnut tämän jo vuonna 1678. Castorin tähtijärjestelmässä on kuusi jäsentä.
Laukat
thumb|right|Sipulinippu
Laukat eli sipulit eli kotalaukat (Allium) on narsissikasvien heimon suku, johon kuuluu noin 1 250 lajia. Ne kasvavat luonnonvaraisina pohjoisen pallonpuoliskon lauhkeilla alueilla. Monia niistä viljellään ja käytetään ruoaksi. Lajeille on yhteistä voimakas, "sipulimainen" tuoksu. Ne ovat monivuotisia ja talvehtivat sipulinsa eli turvonneen lehtiruusukkeen tyven avulla.
Hautalepakot
Hautalepakot eli tuppihäntälepakot (Emballonuridae) on 47 lajia käsittävä lepakkoheimo. Hautalepakoita voi tavata ympäri maailmaa trooppisilta ja subtrooppisilta alueilta.
Hautalepakot -nimitys voi viitata myös Emballonuridae-heimoon kuuluvaan Taphozous -sukuun. Siihen kuuluvat lajit ovat nisäkäsnimistötoimikunnan mukaan seuraavat:
The Sims (videopeli)
The Sims on Edge of Realityn luoma The Sims -pelisarjan peli. Peli on julkaistu PlayStation 2:lle, Xboxille ja Nintendo GameCubelle.
Peli
Peli alkaa Mamin kodista, jossa hahmon tulee tehtäviä ja pyytää rahaa Mamilta. Kun pelaaja on suorittanut kaikki vaadittavat tehtävät, hän voi siirtyä toiseen tasoon. Kun hahmo ylenee urallaan, hänen on luotava paljon uusia ihmissuhteita ja pidettävä tarpeet korkealla. Suorittamalla tehtäviä pelaaja pystyy hankkimaan uusia tavaroita ostokatalogiin. Tämän jälkeen pelaaja voi siirtyä pelitasoon, jossa hän voi luoda simejä tai rakentaa talon. Simeille voi sisustaa talon ja heille voi hankkia työn. Simeistä voi tulla ystäviä jos heidän suhteensa on tarpeeksi hyvä ja simit voivat myös rakastua, saada lapsen tai mennä naimisiin.
M/S Caribbean Princess
M/S Caribbean Princess on Princess Cruisesin risteilyalus, joka risteilee Karibianmerellä.
Charb
Stéphane Charbonnier, taiteilijanimeltään Charb, (21. elokuuta 1967 Conflans-Sainte-Honorine – 7. tammikuuta 2015 Pariisi) oli ranskalainen pilapiirtäjä ja toimittaja, joka työskenteli pilalehti Charlie Hebdon päätoimittajana. Hän sai surmansa tammikuussa 2015 lehden toimitukseen tehdyssä hyökkäyksessä.
Charbin teoksia ovat aikaisemmin julkaiseet myös useat muut lehdet, kuten sarjakuvalehti L’Écho des savanes, tv-lehti Télérama sekä kannattamansa Ranskan kommunistisen puolueen päivälehti L’Humanité. Hänen tunnetuimpia piirroshahmojaan olivat anarkistisen koiran ja fasistisen kissan muodostama parivaljakko Maurice ja Patapon. Charb tunnettiin myös uskonnollisia ääriliikkeitä arvostelevista pilapiirroksistaan, joita hän piirsi erityisesti ääri-islamisteista.
Kortejärvi (Urjala)
Kortejärvi on Urjalassa Etelä-Pirkanmaalla sijaitseva, Kokemäenjoen vesistöön kuuluva järvi.
Kortejärven pinta-ala on 350 hehtaaria ja keskisyvyys alle metri. Vedenkorkeutta säännöstellään Nokorinkosken padolta, joka sijaitsee Honkolanjoessa, kolmen kilometrin päässä itse järvestä. Järvi on rehevöitynyt ja kasvanut umpeen. Umpeenkasvu johtuu useita vuosikymmeniä harjoitetusta tehomaataloudesta järveä ympäröivillä rantapelloilla ja vedenkorkeuden säännöstelystä, jossa on huomioitu vain maatalouden tarpeet.
Järvessä kasvaa järvikortetta, järviruokoa ja lumpeita.
Säännöstely perustuu tällä hetkellä Länsi-Suomen vesioikeuden 29.8.1983 antamaan tarkentavaan määräykseen, joka taas nojautuu vuonna 1947 annettuun Vesistötoimikunnan päätökseen. Virallinen vedenkorkeuden mittauspiste sijaitsee Honkolan sillalla Halkivahantien varrella. Virallisen mittauspisteen lisäksi on muitakin mitta-asteikkoja.
Kortejärvi on läpivirtaava, josta vesi laskee Honkolanjokea pitkin Tarpianjokeen. Kortejärven ja Rutajärven yhdistää lyhyt Urjalanjoki. Järveen laskee useita laskuojia, joista merkittävimmät ovat luoteesta laskeva Suojoki ja kaakosta Ahojenoja, joka saa alkunsa neljän kilometrin päässä sijaitsevalta Lehmussuolta. Lukuisista laskuojista osa on kirkasvetisiä metsäpuroja, mutta pääosa maa- ja metsätalouden kaivettuja viemäriojia.
Kalastaminen onnistuu aikaisin keväällä jäiden lähdön jälkeen katiskalla ja rysällä, mutta ei enää toukokuun loppupuolella, jolloin järven pinta on laskettu maatalouden tavoitekorkeuteen. Pyydyksillä saa haukea, ahventa, lahnaa ja erityisen runsaasti särkeä. Kalojen maku muuttuu kesänmittaan ruoppaiseksi.
Veneen säilytys etelärannalla on nykyisin mahdotonta ilman rannan mekaanista ruoppaamista ja väylän avaamista avoveteen.
Järven eteläpäässä joen kummallakin puolella kylätontilla on muinaisjäännöksiä, kuten Häihälän kalmiston kuppikivi alue joen länsipuolella, vanhalla 1500-1700-lukujen kirkonpaikalla sijaitseva Urjalan sakaristo joen itärannalla ja vuonna 1871 rakennettu joen ylittävä kaksiaukkoinen kivinen holvisilta. Muinaisjäännöksiä on myös järven pohjoisrannalla entisen Urjalan pappilan kylätontilla. Muita Kortejärveen rajoittuvia kyliä ovat pohjoisessa Honkola, jossa sijaitsee järven rannalla Honkolan kartano, ja idässä Velkala, jonka maat myös ovat kuuluneet Honkolan kartanoon. Luoteessa järveen rajoittuvat Vahosten ja Haarosten kylät.
Historia
Historia koostuu lähinnä järveen kohdistuneista säännöstelytoimenpiteistä. Vedenpintaa on laskettu ainakin kolmesti viimeisten 200 vuoden aikana. Virallisten asiakirjojen perusteella Kortejärven ja niiden ohessa Ruta- ja Nuutajärven pintaa laskettiin ensimmäisen kerran vuosina 1822–23 Uudenmaan ja Hämeen läänin Maaherranviraston 29. toukokuuta 1829 antamalla luvalla, jolloin päätöstä ei perusteltu.
Seuraava järvenlasku tapahtui vuosina 1857–1858 Hämeen läänin Kuvernöörin 20. huhtikuuta 1854 antaman päätöksen nojalla. Kuvernöörin antamassa luvassa laskun perusteeksi mainitaan vahingollisen liikaveden poistaminen järviä ympäröiviltä tiluksilta. Asiakirjoista ei kuitenkaan selviä tarkoitettiinko liikaveden poistolla keväisiä tulvavesiä vai normaalia kesäveden korkeutta. Kuvernöörin päätöksessä järven pintaa laskettiin kaksi jalkaa, kuitenkaan Nokorinkoskessa olevia vesilaitoksia muuttamatta tai hävittämättä.
Kolmas lasku tapahtui 1932–1947 vesistötoimikunnan päätöksellä, jolloin lopullinen päätös annettiin Helsingissä 19. helmikuuta 1947. Vedenpinta laski 60–70 cm. Laskuhanketta veti tuolloin agronomi Kalle Jokela (IKL) ja vastusti Honkolan kartano, jolla oli vesivoimalaitos Nokoorinkoskessa. Samassa yhteydessä voimalaitoksen betonirakenteet ja laitteet uusittiin, sekä ruopattiin alajuoksua, jotta pudotuskorkeus ei olisi pienentynyt, joka oli laskuluvan ehtona. Prosessin loppuvaiheilla Jokela halusi laajentaa laskuhanketta koko järven kuivaamiseksi, mutta ei saavuttanut laskuyhtiön jäsenistön enemmistön tukea. Viranpuolesta asiaa hoitanut virkamies jätti oman henkilökohtaisen eriävän mielipiteensä koko laskuhankkeesta.
Nykyvaihe
Parhaillaan on meneillään hanke, joka tähtää rehevöitymisen pysäyttämiseen ja vedenkorkeuden palauttamiseen normaalitasolle. Prosessia hankaloittavat rantarakentamiseen myönnetyt muutamat poikkeusluvat. 1970-luvulla poikkeuslupaa ei saanut, mutta myöhemmin 1980–1990-luvuilla niitä on joitakin mökkibuumin yhteydessä myönnetty. Prosessia on hidastanut myös yksityishenkilön hallintopakkovalitus, joka on kuitenkin hylätty.
M/S Caribbean Princess
Liikennöintihistoria
Alus luovutettiin maaliskuussa 2004 Princess Cruises Lines Limitedille Valenciassa Kaliforniassa ja sen kotisatamaksi tuli Bermudan Hamilton. Alus kastettiin 2. huhtikuuta Caribbean Princessiksi kumminaan Jill Whelan, joka esitti Lemmenlaivassa Vicki Stubingia, ja seuraavana päivänä se aloitti neitsytmatkansa Fort Lauderdalesta Karibialle.
François Duval
François Duval (s. 18. marraskuuta 1980) on belgialainen ralliautoilija.
Ura
Monien yllätykseksi Duval siirtyi kaudeksi 2005 Citroënille maailmanmestari Sébastien Loebin tallikaveriksi. Alkukauden onnettomuuksien myötä hän ajoi ulos Kyproksen rallissa, jossa pensaikko syttyi palamaan ja auto paloi samalla. Duval oli tämän jälkeen sivussa kaksi seuraavaa rallia. Loppukaudesta Duval sijoittui toiseksi kolme kertaa. Duval saavutti ensimmäisen ja ainoan WRC-voittonsa kauden päättävästä Australian rallista, jossa useat muut kilpailijat keskeyttivät. Duval ja kartanlukija Stéphane Prévot olivat vastatusten syrjäyttämisestään Turkin rallissa. Prévot'n mukaan Duval ei kuunnellut nuotteja ja Duvalin mukaan Prévot ei luottanut häneen.
Duvalin Citroënin tiet erosivat kaudelle 2006, jolloin hän ajoi First Motorsportin Škoda Fabia WRC:llä.
Kaudella 2007 Duval väläytti asfalttivauhtiaan ajamalla yksityisellä Xsara WRC:llä Saksan MM-rallissa toiseksi ja Katalonian rallissa neljänneksi.
Rallin MM-sarjan tulokset
(Tulosselitteet)
Top Gun – lentäjistä parhaat
Top Gun – lentäjistä parhaat on vuonna 1986 ensi-iltansa saanut yhdysvaltalainen elokuva. Elokuvan valmistaminen maksoi arviolta 15 miljoonaa dollaria ja se tuotti maailmanlaajuisesti yli 353 miljoonaa dollaria. Elokuvan myötä tapahtui myös näyttelijä Tom Cruisen maailmanlaajuinen läpimurto megatähteyteen.
Elokuva voitti parhaan alkuperäisen kappaleen Oscar-palkinnon Giorgio Moroderin säveltämästä kappaleesta ”Take My Breath Away”. Kappaleen esittäjä elokuvassa on Berlin-niminen yhtye, joka nousi maailmanlaajuisen suosioon kyseisen laulun myötä. Muita elokuvassa kuultavia kappaleita ovat muun muassa Cheap Trickin "Mighty Wings" sekä Kenny Logginsin "Danger Zone" ja "Playing with the boys". Elokuva sai myös Oscar-ehdokkuudet parhaista äänitehosteista, parhaasta leikkauksesta ja parhaasta äänityksestä.
Juoni
Elokuvassa Cruise esittää huimapäistä yhdysvaltalaista laivaston hävittäjälentäjää nimeltä Pete ”Maverick” Mitchell, joka on tunnettu kurittomuudestaan. Maverickin elämää varjostaa myös muisto hänen isästään, joka oli aikoinaan laivaston paras hävittäjälentäjä, mutta joka kuitenkin kuoli epämääräisissä olosuhteissa Vietnamin sodassa. Maverickin aisaparina on Anthony Edwardsin esittämä Nick ”Goose” Bradshaw. Holtittomuudestaan huolimatta kaksikko lähetetään elokuvan alussa Top Gun -nimiseen laivaston hävittäjälentäjäkouluun Kalifornian Miramariin. Heti alussa käy selville, että kurssilla on kaksi lentäjäkaksikkoa ylitse muiden, Maverick & Goose sekä Val Kilmerin esittämä Tom ”Iceman” Kazanski & Rick Rossovichin esittämä Ron ”Slider” Kerner. Maverick ei tule lainkaan toimeen Icemanin kanssa ja heillä on kiistaa milloin pukuhuoneessa, milloin koulun käytävillä. Koulussa Maverick myös rakastuu kauniiseen siviilikouluttajaan, Kelly McGillisin esittämään Charlotte ”Charlie” Blackwoodiin. Elokuvan aikana Maverick kisailee jatkuvasti Icemanin kanssa, milloin baarissa, milloin lennettäessä, milloin lentopallokentällä. Charlien ja Maverickin rakkauskaan ei ole aivan mutkatonta.
Elokuvan käännekohta tulee, kun Maverickin ja Goosen hävittäjä putoaa mereen harjoituslennolla ja Goose lyö päänsä ja kuolee. Maverick masentuu ja eikä ole varma haluaako enää viedä kurssia loppuun. Koulun komentajan, Tom Skerrittin esittämän Mike ”Viper” Metcalfin sekä Charlien henkisellä tuella Maverick läpäisee kurssin. Parhaan lentäjän titteli menee kuitenkin Icemanille.
Kurssijuhla kuitenkin keskeytyy, kun uunituoreet valmistujat komennetaan tehtävään. Vaikka asiaa ei suoraan sanotakaan, kysymys on selvästi U.S.S. Pueblon tapauksen uusinnan ehkäisemisestä: konevikainen tiedustelualus on ajelehtinut liian lähelle vihamielisen valtion aluevesiä ja alusta tutkailevat jo Exocet-ohjuksin varustetut MiG-hävittäjät – jotka pitää karkottaa. Koska paikka on Tyynellämerellä, tämän väitettiin viittaavan selvästi Pohjois-Koreaan, joka ainoana valtiona kyseisellä alueella käyttää tällaista yhdistelmää. Selvähkö viite on myös se, että MiG-lentäjinä nähdään aitoja ns. Aggressor-lentäjiä eli amerikkalaisia lentäjiä, jotka toimivat sotaharjoituksissa vihollisina; heillä oli jopa aidot punatähdin koristellut itäblokin lentäjänpuvut, jollaisia myös pohjoiskorealaiset käyttävät.
Tilanne on täpärä, mutta Maverick saa käännettyä tilanteen Yhdysvaltain voitoksi ja tehtävän loputtua häntä juhlitaan sankarina. Hän päättää jäädä kouluttajaksi Top Guniin, jonne myös Charlie, suunnitelmiensa vastaisesti, palaa kouluttajaksi.
Tulkintoja
Elokuva toimi erinomaisesti Yhdysvaltain laivaston lentäjien rekrytoinnissa. Kun Carterin hallinnon aikana lentäjistä oli jopa 40 prosentin vajaus, Top Gunin jälkeen senaattorit joutuivat palkkaamaan lisätyövoimaa, joka kirjoitti osavaltioiden senaattoreiden suosituskirjeitä Annapolisin hakijoille.
Tarinan ilmataisteluissa on kaksi viittausta todellisiin ilmataisteluihin Vietnamin sodassa, jonka heikkoa tulosta Top Gun luotiin korjaamaan. Toisessa Yhdysvaltain ilmavoimien eversti Robin Olds kohtaa yliäänilennolla MiG-17-hävittäjän ja toisessa Yhdysvaltain laivaston luutnantti Randolph ”Duke” Cunningham käyttää lentojarruja saadakseen Phamtomin perään liimaantuneen MiG-17-koneen lentämään ohi.
Homoseksuaaliset teemat
Elokuvaohjaaja Quentin Tarantinon esittämänä tunnetuksi tulleen tulkinnan mukaan Top Gun kuvaa miesten välistä homoeroottista suhdetta. Elokuvassa Sleep with Me Roger Avaryn kirjoittamassa kohtauksessa Tarantinon näyttelemä hahmo esittää, että Top Gunin perimmäisenä teemana olisi Maverickin kamppailu homoseksuaalisuutensa kanssa. Val Kilmerin tulkitsema Iceman kavereineen edustaa homoseksuaalisuutta, jotka houkuttelevat Maverickiä valitsemaan homolinjan sekä Kelly McGillis, joka edustaa heteroseksuaalisuutta. Maverick voisi valita molemmat. Tulkinnan mukaan Charlie pukeutuu mieheksi yhdessä kohtauksessa vietelläkseen homoseksuaalisen Maverickin. Top Gunin ohjaaja Tony Scott ja tuottaja Jerry Bruckheimer ovat sanoneet, että kohtaus kuvattiin useita kuukausia varsinaisten kuvausten päätyttyä, ja että McGillisille puettiin takki ja lakki, jotta katsoja ei huomaisi hänen kampauksensa muuttuneen.
Elitistin Antti Tohkan mielestä tarinan voi katsoa homoseksuaalisena metaelokuvana tai perinteisenä toimintaelokuvana. Hänen mielestään Maverick on homoseksuaali, kuten myös hänen rakastettunsa Charlie, jonka näyttelijä Kelly McGillis on oikeasti lesbo. Tämä selittää Tohkan mielestä, miksi parin rakastelukohtaukset ovat kiusallisen näköisiä. Lopussa Maverick päättää jäädä armeijan kouluttajaksi ja tyytyy heterosuhteeseensa.
Jatko-osa
Elokuvan jatko-osan nimi on Top Gun: Maverick.
Finn Wolfhard
Finn Wolfhard (s. 23. joulukuuta 2002 Vancouver, Brittiläinen Kolumbia) on kanadalainen näyttelijä ja muusikko. Hänet tunnetaan parhaiten roolistaan Mike Wheelerinä scifi-kauhusarjassa Stranger Things (2016–). Hänen muita rooleja ovat Richie Tozier kauhuelokuvissa Se (2017) ja Se: Toinen luku (2019), Boris Pavlikovsky draamaelokuvassa The Goldfinch (2019) ja Trevor komediaelokuvassa Ghostbusters: Afterlife (2021).
Wolfhard on näytellyt myös televisiosarjoissa Eloonjääneet ja Supernatural.
Wolfhard oli indierock-bändissä nimeltä Calpurnia, joka lopetti toimintansa marraskuussa 2019. Wolfhard on myös tehnyt vaatteita yhteistyössä Pull&Bearin kanssa.
Wayne Thiebaud
Wayne Thiebaud (15. marraskuuta 1920 Mesa, Arizona – 25. joulukuuta 2021 Sacramento, Kalifornia ) oli yhdysvaltalainen taiteilija, jonka teokset yhdistetään usein (virheellisesti) pop-taideliikkeseen. Hän kuului pitkään yhdysvaltalaisen nykytaiteen kärkinimiin.
Thiebaud varttui mormoniperheessä Kaliforniassa. Hän opiskeli Long Beachissa ja Los Angelesissa ja työskenteli kesäharjoittelijana Walt Disneyn animaatio-osastolla. Vuosina 1939–1949 Thiebaud teki sekalaisia töitä, kuten piirsi sarjakuvia, maalasi kylttejä ja toimi kuvittajana. 1940-luvun lopulla hän luopui mainosalan töistä. Vuosina 1949–1950 hän opiskeli San Jose State Collegessa ja valmistui kandidaatiksi 1951 Caligornia State Collegesta Sacramentosta sekä maisteriksi 1953. Vuosina 1951–1960 Thiebaud opetti taidetta Sacramento Junior Collegessa ja 1960–1976 Kalifornian yliopistossa Davisin kampuksella.
Thiebaud sai ensimmäisen kerran kansallista huomiota vuonna 1962, jolloin hänellä oli näyttely Allan Stonen galleriassa New Yorkissa ja jolloin hän osallistui ”uuden realismin” näyttelyyn Sidney Janisin taidegalleriassa.
Thiebaudin taiteeseen vaikuttivat abstrakti ekspressionismi ja figuratiivinen taide. Hänen maalaustyyliään on verrattu esimerkiksi Willem de Kooningiin. Thiebaud maalasi arkipäivän asioita, kuten ruokia ja kosmetiikkaa. Myöhemmin hän maalasi myös maisemia.
Thiebaud oli Taiteiden ja kirjallisuuden akatemian jäsen vuodesta 1986, ja hänelle myönnettiin National Medal of Arts vuonna 1994.
Fake Plastic Trees
"Fake Plastic Trees" on englantilaisen rock-yhtyeen Radioheadin single, joka julkaistiin 15. maaliskuuta 1995. Se oli kolmas single yhtyeen albumilta The Bends (1995). Kappaletta on pidetty yhtyeen uran käännekohtana "Street Spirit (Fade Out)"-kappaleen kanssa. "Fake Plastic Trees" löytyy myös sijalta 376. Rolling Stone -lehden listalla "kaikkien aikojen 500 parasta kappaletta".
Kappale kertoo markkinoinnista ja kulutuksesta. Laulaja Thom Yorken mukaan se kertoo erityisesti Canary Wharfista Lontoossa.
Kappale nauhoitettiin sen jälkeen kun yhtye oli ollut Jeff Buckleyn konsertissa Highburyssa. Yhtye meni studioon ja Yorke äänitti lauluosiot kahdella otolla.
Isabelle Huppert
Isabelle Anne Huppert [yˈpɛʁ] (s. 16. maaliskuuta 1953 Pariisi) on ranskalainen Golden Globe -palkittu näyttelijä. Hänet tunnetaan muuntautumis­kyvystään ja taidostaan ilmaista tunteita pidättyneesti ja vähäeleisesti. Vuonna 2016 hänet palkittiin parhaan nais­pää­osan Golden Globella roolistaan elo­kuvassa Elle.
Fake Plastic Trees
Yhtyeen levy-yhtiö Yhdysvalloissa, Capitol Records, halusi vahvan kappaleen radioihin Amerikassa. Yorke yllättyikin kun "Fake Plastic Trees" nähtiin potentiaalisena ensimmäisenä singlenä albumilta. Hän huomasikin, että Capitol oli miksannut kappaleen uudelleen. Yorke kauhistui, ja lopulta "Fake Plastic Trees" julkaistiinkin Yhdysvalloissa ensimmäisenä singlenä The Bendsiltä, mutta alkuperäisversiona.
Isabelle Huppert
Ura
Huppert aloitti elo­kuva­uransa 1970-luvun alussa. Hän on näytellyt muun muassa ranskalaisissa, unkarilaisissa, amerikkalaisissa, australialaisissa ja italialaisissa elo­kuvissa. Vuonna 2012 Huppert näytteli elo­kuvassa Rakkaus.
Palkinnot ja ehdokkuudet
Huppert on voittanut urallaan muun muassa Baftan (1977), Berliinin hopeisen karhun, kaksi Cannesin elo­kuva­juhlien parhaan nais­näyttelijän palkintoa (1978 ja 2001), Césarin ja kaksi parhaan nais­näyttelijän European Film Awardsia. Vuonna 2005 hän sai Venetsian elo­kuva­juhlilla erikois­leijonan. Vuonna 2016 Huppert näytteli elo­kuvassa Elle, josta hänet palkittiin parhaan nais­pää­osan Golden Globella.
Fake Plastic Trees
Singlen b-puolina ovat: "India Rubber", jossa voidaan kuulla Jonny Greenwoodin laulua; ja "How Can You Be Sure?", joka on tehty yhtyeen alkuaikoina, jolloin nimenä oli vielä On a Friday. Taustalaulut laulaa kappaleessa nainen. Toisen CD:n b-puolina on akustiset liveversiot kappaleista "Fake Plastic Trees", "Bullet Proof..I Wish I Was" ja "Street Spirit (Fade Out)", jotka äänitettiin Eve's-klubilla Lontoossa.
Musiikkivideo
200 px|right|thumb|[[Jonny Greenwood kappaleen "Fake Plastic Trees" musiikkivideolla.]] Kappaleen musiikkivideon ohjasi Jake Scott. Musiikkivideossa yhtye kulkee supermarketissa ostoskärryissä. Yhtyeen lisäksi videolla on myös muita hahmoja, kuten virkailijoita, lapsia, pitkäpartainen vanha mies joka leikkii leluaseilla, nainen, jolla on iso, musta hattu. Ohjaaja on sanonut videosta: "Filmi on itse asiassa allegoria kuolemasta ja jälleensyntymisestä, mutta ymmärtääksesi sen sinun pitää olla yhtä outo kuin ihmiset jotka tekivät sen."
Isabelle Huppert
Palkinnot ja ehdokkuudet
Huppert sai 16. joulukuuta 2021 Kultaisen karhun kunnia­palkinnon elämän­työstään.
Valikoitu filmografia
Elokuvat, joiden rooleista Isabelle Huppert on palkittu.
CIRAS
thumb|CIRAS suojaliivin replika. CIRAS (Combat Integrated Releasable Armor System) on Eagle Industriesin valmistama varuste ja suojaliivi Yhdysvaltain asevoimien erikoisjoukoille.
Liivi on MOLLE-yhteensopiva ja siitä on olemassa kahta mallia: Maritime ja Land. Mallien ero on purkukahvan sijainti ja liivin rakenne. Eagle Industries tekee liiviä khaki, Olive Drab, Ranger Green, musta ja Army Universal Camo -väreissä.
Liiviä koossapitää metallivaijeri, jonka päädyssä on kahva. Kun kahvasta vetää, liivi kirjaimellisesti hajoaa kappaleiksi. Tämä auttaa lääkintämiehiä antamaan ensiapua haavoittuneelle sotilaalle, veteen joutuessa painava liivi on helppo riisua, mikä helpottaa uimista tai sotilasta poistumaan ympäri kääntyneestä ajoneuvosta. Alun perin purkutoiminto (quick release), oli suunniteltu Point Blankin FSBE-liiviin, jonka sittemmin Eagle ja Paraclete ovat kopioineet valmistamiinsa liiveihin. Purkutoimintoa tullaan myös hyödyntämään Yhdysvaltain uudessa luotisuojaliivissä.
Rengassiipisimppu
Rengassiipisimppu (Dendrochirus biocellatus) on simppukala, jonka hoitaminen meriakvaariossa on varsin vaikeaa.
Ulkonäkö ja koko
Rengassiipisimppu kasvaa noin 12 cm pitkäksi. Sen varmin lajituntomerkki ovat poskista lähtevät kaksi pitkää viiksikarvaa. Kalan väritys on oranssin ja ruskean raidallinen, ja pyrstössä on kaksi mustaa läikkää.
Alkuperä
Rengassiipisimppu on kotoisin indopasifiselta merialueelta.
Käyttäytyminen
Rengassiipisimppua voi pitää riutta-akvaariossa, koska se ei koske koralleihin. Sitä ei voi kuitenkaan pitää kovin pienten kalojen tai katkarapujen kanssa, koska simppu syö ne. Kala on arka ja tarvitsee paljon piilopaikkoja. Sitä on ruokittava elävällä ravinnolla ainakin aluksi, eivätkä kaikki yksilöt opi koskaan syömään korvikeruokia.
Ravinto
Rengassiipisimppu syö lihapitoista ruokaa, lähinnä elävää ravintoa.
CHL Top Prospects Game
thumb|[[Julius Honka edusti Team Orria vuonna 2014.]] CHL/NHL Top Prospects Game on vuosittain Canadian Hockey Leaguen järjestämä tähdistöottelu, johon osallistuu potentiaaliset mahdollisimman pienellä numerolla seuraavana kesänä NHL:ään varattavat pelaajat Kanadan junioriliigoista WHL:stä, OHL:stä ja QMJHL:stä. Valinnat tähdistöotteluun tekevät NHL-seurojen toimitusjohtajat ja kykyjenetsijät. Vuosina 1992–1995 tähdistöottelu tunnettiin nimellä CHL All-Star Challenge. Ottelun yhteydessä järjestetään myös taitokilpailut.
Tähdistöottelun joukkueet ovat kulkeneet useimmiten Don Cherryn ja Bobby Orrin mukaan nimettyinä ja he ovat myös valmentaneet joukkueitaan. Vuodesta 1996 asti poikkeuksen joukkueisiin on tehnyt vuonna 2002 Tiger Williamsin ja Kelly Hrudeyn mukaan nimetyt joukkeet, vuonna 2005 John Davidsonin mukaan nimetty joukkue sekä vuonna 2007 Pat Burnsin valmentama Team Red ja Scotty Bowmanin valmentama Team White. Vuonna 2008 Team Redia valmensi Lanny MacDonald ja Mike Vernon ja Team Whitea Grant Fuhr ja Glenn Anderson.
Suomalaisista tähdistöottelussa ovat pelanneet Aki Seitsonen (2004), Jyri Niemi (2008), Tommi Kivistö (2009), Christopher Gibson (2011), Julius Honka (2014), Olli Juolevi (2016), Markus Niemeläinen (2016), Otto Somppi (2016), Henri Jokiharju (2017), Eemeli Räsänen (2017), Juuso Välimäki (2017), Lassi Thomson (2019) ja Kasper Puutio (2020). Lisäksi Olli Määttä valittiin otteluun vuonna 2012, mutta loukkaantuminen esti hänen osallistumisensa. Määttä, Honka, Juolevi, Välimäki ja Jokiharju ovat tulleet sittemmin varatuiksi ensimmäisellä kierroksella NHL:ään. Jyri Niemi saavutti vuonna 2009 taitokilpailussa kovimman lyöntilaukauksen tuloksella 158 km/h. Henri Jokiharju puolestaan teki vuonna 2017 edustamansa Team Cherryn 7–5-voittoon päättyneessä ottelussa kolme syöttöpistettä ja hänet palkittiin joukkueensa parhaana pelaajana.
Pekka Tarjanne
Pekka Johannes Tarjanne (19. syyskuuta 1937 Tukholma, Ruotsi – 24. helmikuuta 2010 Hattula) oli suomalainen tekniikan tohtori, teoreettisen fysiikan professori, Liberaalisen Kansanpuolueen puheenjohtaja, kansanedustaja, liikenneministeri, Posti- ja lennätinlaitoksen, myöhemmin Posti- ja telelaitoksen pääjohtaja sekä Kansainvälisen televiestintäliiton pääsihteeri.
Elämänvaiheet
Pekka Tarjanteen vanhemmat olivat suurlähettiläs Päivö Tarjanne ja fil. maist. Kerttu Tarjanne, joka oli vuonna 1922 murhatun sisäministeri Heikki Ritavuoren (ed.) tytär.
Moúrtos
Moúrtos eli Mávro Óros (Μαύρο Όρος) eli Sývota (Σύβοτα) on pieni Kreikan saari, joka kuuluu Jooniansaarten saariryhmään ja tarkemmin Sývotan saariin ja sijaitsee Sývotan kylän edustalla. Saaren pinta-ala on noin 0,717 neliökilometriä ja se on asumaton (vuonna 2011). Hallinnollisesti Moúrtos kuuluu Igoumenítsan kuntaan, Thesprotian alueyksikköön ja Epeiroksen alueeseen.
Pekka Tarjanne
Elämänvaiheet
Pekka Tarjanne suoritti ylioppilastutkinnon 17-vuotiaana keväällä 1955 Helsingin normaalilyseosta. Hän opiskeli teknillistä fysiikkaa Teknillisessä korkeakoulussa ja suoritti diplomi-insinööritutkinnon 1960, tekniikan lisensiaatin tutkinnon heti seuraavana vuonna ja väitteli tohtoriksi 1962, ollessaan 24-vuotias. Hän jatkoi tutkijanuralla, ja 28-vuotiaana hänet nimitettiin Oulun yliopiston professoriksi 1965. Helsingin yliopiston teoreettisen fysiikan professoriksi hänet nimitettiin 1967, ja hän hoiti professuuria vuoteen 1977 asti. 1960-luvulla hän työskenteli useaan otteeseen vierailevana tutkijana Yhdysvalloissa.
Moúrtos
Moúrtoksen saarella on majakka, jonka korkeus on 14 metriä ja joka on rakennettu vuonna 1884. Moúrtoksen itäpuolella sen ja mantereen välissä sijaitsee Ágios Nikólaoksen saari, ja koillispuolella Megálo Mourteménon saari.
Pekka Tarjanne
Elämänvaiheet
Pekka Tarjanne liittyi Vapaamielisten Liittoon ja kuului 1960-luvun alkupuoliskolla Edistyspiiri-nimiseen poliittiseen ideariiheen. Palattuaan Yhdysvalloista professori Tarjanne valittiin kesällä 1968 täpärästi, arvan ratkaistessa (vastaehdokas oli Seppo Westerlund), Liberaalisen Kansanpuolueen puheenjohtajaksi professori Mikko Juvan seuraajaksi. Hän oli 30-vuotiaana Suomen nuorin eduskuntapuolueen puoluejohtaja. Vuonna 1970 hänet valittiin eduskuntaan Helsingin kaupungin vaalipiiristä. Hän oli myös Helsingin kaupunginvaltuutettu.
Vuonna 1972 liberaalit lähtivät mukaan Kalevi Sorsan I hallitukseen (1972–1975), ja puolueen puheenjohtaja Tarjanne nousi ministeriksi. Hänen salkkuunsa oli yhdistetty liikenneministeriön päällikkyyden lisäksi osa sisäasiainministeriötä sekä pohjoismaisen yhteistyöministerin tehtävät.
Vuonna 2001 Pekka Tarjanne valittiin Teekkaritoiminnan edistämisyhdistyksen johtokunnan jäseneksi.
Vuonna 1962 Pekka Tarjanne meni naimisiin Kari Kairamon sisaren Ainon kanssa. Lapsia he saivat neljä: Ari Tarjanne (s. 1965), Maarit Tarjanne (s. 1967), Eero Tarjanne (s. 1972) ja Pia Tarjanne (s. ja k. 1975). Eläkeläisinä pariskunta asui Espoon Espoonlahdessa.
Tarjanne kuoli sairauskohtaukseen vuonna 2010.
Osman Kavala
thumb|Osman Kavala vuonna 2015. Osman Kavala (s. 2. lokakuuta 1957 Pariisi, Ranska) on turkkilainen yrittäjä ja kansalaisaktivisti, joka joutui poliittisin syin vangituksi Turkissa. Kavala on ollut Silivrin vankilassa 1. marraskuuta 2017 lähtien.
Kavalan vanhemmat olivat tupakkakauppiaita. Vanhemmat muuttivat Kreikasta Turkkiin vuoden 1923 muuttoliikkeen mukana.
Kavala on opiskellut Turkissa ja Iso-Britanniassa yliopistossa hallintoa ja taloutta. Isänsä kuoltua hän hallitsi perheen omistamaa Kavala Companies -yhtiötä.
Kustannus- ja muu toiminta
Vuonna 1983 Kavala oli mukana perustamassa kirjankustantamo İletişim Yayınlarıa ja 1985 Ana Publishingia, joka julkaisi mm. turkkilaisversiota tietosanakirja Encyclopædia Britannicasta. Hän kuuluu myös Aras Publishinin hallitukseen. Kavala avusti vuonna 2018 Hans-Lukas Kieseriä tämän kirjoittaessa tietokirjan armenialaisten kansanmurhasta vastuussa olleesta Talaat paššasta: "Talaat Pasha: Father of Modern Turkey, Architect of Genocide".
Kavala oli alkuperäisjäsenenä George Sorosin Open Society -säätiön Turkin osastoa perustamassa. Vuonna 2018 säätiö lakkautti kaikki toimintonsa Turkissa.
Pidätys ja oikeudenkäynti
18. lokakuuta 2017 Kavala pidätettiin Istanbul-Atatürkin lentoasemalla, kun hän saapui Gaziantepista. 25. lokakuuta sanomalehti Daily Sabah, joka on lähellä presidentti Erdoğanin hallintoa, syytti häntä yhteyksistä gülenistiseen terrorijärjestöön (FETÖ:ön). 1. marraskuuta Kavala pidätettiin pykälän 309 perusteella (yritys poistaa, korvata tai estää Turkin tasavallan perustuslaillisen järjestyksen voimaanpaneminen). Syytös liittyi Turkin vuoden 2016 vallankaappausyritykseen. Kavalaa syytettiin myös pykälän 312 perusteella (voiman tai väkivallan käyttäminen Turkin tasavallan hallituksen poistamiseksi tai estää sitä osin tai kokonaan täyttämästä tehtäviään). Syyte liittyi Gezi-puiston mielenosoitusten rikostutkintaan. Oikeudenkäynti pykälästä 312 alkoi 4.11.2019 vakavia rikoksia käsittelevässä oikeusistuimessa. Kavalan syytettiin juonitelleen hallituksen kaatamiseksi Gezin tapahtumien "takapiruna", kuten George Soroksen ilmaistiin tehneen. Kavala vapautettiin odottamaan oikeuskäsittelyä (pykälästä 309) 11. lokakuuta 2019. Tuomio luettiin 18. helmikuuta 2020. Hän sai vapauttavan tuomion. Seuraavana päivänä hänet pidätettiin taas pykälän 309 perusteella. Siitä hän sai vapauttavan tuomion 20. maaliskuuta 2020. Sen jälkeen hänet on pidätetty kolmesti ja vapautettu kahdesti pykälä 309:n perusteella.
9. maaliskuuta 2020 Kavala pidätettiin pykälän 328 perusteella (tiedon tallettaminen, joka luonteensa takia on salassa pidettävää, syiden takia, jotka liittyvät turvallisuuteen tai valtion sisä- tai ulkopolitiikkaan; poliittisesta tai sotilaallisesta vakoilusta).
Ihmisoikeusjärjestö HRW:n mukaan välitön uudelleenvangitseminen osoittaa, kuinka Turkin oikeusjärjestelmä on poliittisesti manipuloitu pidätyksen ja syytteiden tullessa presidentin päähänpistojen perusteella. Ihmisoikeusjärjestö Amnestyn mukaan Kavalaa vastaan on nostettu perusteettomia poliittisista syistä annettuja syytteitä, mikä on osa Turkin viranomaisten laajempaa yritystä vaientaa riippumaton kansalaisyhteiskunta.
Syyskuussa 2021 Euroopan neuvoston ministerityöryhmä antoi Turkille aikaa joulukuuhun 2021 vapauttaa Kavala ennen kuin se aloittaa rikkomusmenettelyn Turkkia vastaan.
18. lokakuuta 10 valtiota vaati Kavalan vapauttamista: Alankomaat, Kanada, Norja, Ranska, Ruotsi, Saksa, Suomi, Tanska, Uusi-Seelanti ja Yhdysvallat. Turkki kutsui maiden suurlähettiläät puhutteluun ja uhkasi karkottaa heidät.
Kavalan mukaan hän uskoo, että todellinen syy hänen jatkuvalle vangitsemiselleen on se, että "hallituksella on tarve pitää hengissä kuvitelmaa, jonka mukaan (vuoden 2013) Gezin mielenosoitukset olisivat ulkomaisen salaliiton tulosta".
Koni
Koni on Pohjois-Iin kulmakunta. Kylässä on maa- sekä omakotitaloja, ja asutus on keskittynyt joen pohjoisrannalla sijaitsevien Konin ja Finninkarin saarten etelä- ja länsirannoille.
Shanghain Jiao Tong -yliopisto
thumb|Xuhuin kampuksen vanha kirjasto
thumb|Yliopistokampuksen kirjastorakennus Shanghaissa. thumb|Uusi hallintorakennus B, jossa on esimerkiksi ulkomaisten opiskelijoiden keskus.
Shanghain Jiao Tong -yliopisto on Shanghaissa sijaitseva yliopisto, joka on Kiinan kansantasavallan vanhimpia. Se perustettiin 1896.
Yliopisto julkaisi tunnettua, alkujaan kiinalaisten kärkiyliopistojen kansainvälisen tason seurantaan laadittua Academic Ranking of World Universities -yliopistorankingia (ARWU) vuosina 2003–2008. Listalla oli alkujaan 500 tutkimustyössä kyvykästä yliopistoa maailmalta. Vuodesta 2009 lähtien tätä "Shanghain rankinglistana" tunnettua yliopistoluetteloa on julkaissut yksityinen konsulttiyhtiö.
Yliopiston maskotti on Mike-niminen bengalintiikeri.
SIC
SIC on portugalilainen televisiokanava, joka kuuluu maan suurimpiin. Se perustettiin 6. lokakuuta 1992. Nykyään se välittää enimmäkseen portugalinkielistä ohjelmistoa, mutta myös yhdysvaltalaisia ja brittiläisiä on alettu näyttää yhä enemmän.
Kanavan omistaa Impresa-niminen yritys.
SIC Notícias oli ensimmäinen portugalilainen ympärivuorokautinen uutiskanava.
Moesan alue
350px|thumb|Moesan alue.
Alueeseen kuuluu kaksitoista kuntaa: Buseno, Calanca, Cama, Castaneda, Grono, Lostallo, Mesocco, Rossa, Roveredo, San Vittore, Santa Maria in Calanca ja Soazza. Alueen pinta-ala on 496 neliökilometriä ja asukasluku 8 491 (31.12.2016). Alueen pääkieli on italia.
Nokia X10
Nokia X10 on HMD Globalin 8. huhtikuuta 2021 julkistama älypuhelin. Suomessa se tuli ennakkotilattavaksi 4. kesäkuuta ja myyntiin 15. kesäkuuta 299 euron suositushinnalla.
Puhelimessa on kahdeksanydinprosessori ja 6,67 tuuman näyttö. Tallennustilaa on valittavana 64 tai 128 gigatavua ja keskusmuistia neljä tai kuusi gigatavua. Suomessa puhelimesta tuli myyntiin versio, jossa on 64 gigatavua tallennustilaa ja kuusi gigatavua keskusmuistia. Tallennustila on laajennettavissa enintään 512 gigatavun microSD-kortilla.
Puhelimessa on neljä takakameraa. Pääkameran tarkkuus on 48 megapikseliä, ultralaajakulmakameran viisi megapikseliä, makrokameran kaksi megapikseliä ja syvyyskameran kaksi megapikseliä. Etukameran tarkkuus on kahdeksan megapikseliä. Akun kapasiteetti on 4 470 milliampeerituntia ja se tukee 18 watin pikalatausta. Sormenjälkitunnistin on sijoitettu laitteen kylkeen. Käyttöjärjestelmänä on Android 11. Puhelimelle on luvattu kolme vuotta järjestelmäpäivityksiä.
George Jones
George Glenn Jones (12. syyskuuta 1931 Saratoga, Texas – 26. huhtikuuta 2013 Nashville, Tennessee) oli yhdysvaltalainen countrymuusikko. Hän voitti urallaan kaksi Grammy-palkintoa, ja hänen äänityksistään ennätykselliset 143 päätyi Billboardin Hot Country Songs -listan 40 parhaan joukkoon.
Jonesin tunnetuimpien laulujen joukkoon lukeutuu vuonna 1980 singlenä julkaistu "He Stopped Loving Her Today". Hänen kolmas puolisonsa oli countrytähti Tammy Wynette, jonka kanssa hän oli naimisissa vuosina 1969–1975.
Teksasissa syntynyt George Jones palkittiin vuonna 2002 National Medal of Artsilla. Hänet valittiin vuonna 1992 Country Music Hall of Fameen. Albumi Grand Tour (1974) valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Kstovo
thumb|125px|Kstovon vaakuna. Kstovo on kaupunki Nižni Novgorodin alueella Venäjällä. Se sijaitsee Volgan rannalla 29 kilometriä Nižni Novgorodista kaakkoon. Kaupunki on Kstovon piirin keskus. Sen kautta kulkee Nižni Novgorodin ja Kazanin välinen rautatie sekä Moskovan ja Kazanin välinen M7-valtatie. Asukkaita kaupungissa on 65 600 henkeä (vuonna 2005).
Paikkakunta on syntynyt 1300-luvulla. Kaupunginoikeudet Kstovo sai vuonna 1957. Nykyään siellä on Lukoilin omistama öljynjalostamo ja kemian tehdas.
Juhlapäivä (novelli)
Juhlapäivä (The Festival) on yhdysvaltalaisen kauhukirjailija H. P. Lovecraftin vuonna 1923 kirjoittama ja vuonna 1925 Weird Tales -lehdessä julkaistu novelli. Se kertoo fiktiivisestä Kingsportin kaupungista, jossa vietetään okkulttista, unenomaista juhlaa.
Juoni
Kertoja saapuu Massachusettsilaiseen Kingsportin kaupunkiin. On joulu, mutta päähenkilön mielessä ovat pakanalliset keskitalven juhlat, ”jotka ovat vanhempia kuin ihmiskunta”. Hän kulkee kaupungin ”muinaisten” rakennusten läpi ja päätyy aavemaiseen taloon. Siellä hän lukee Necronomiconia ja tapaa naamioituneen miehen, joka johdattaa hänet kaupungin kirkkoon, jonne myös muut kaupungin asukkaat ovat kokoontuneet.
Yksi kerrallaan kaupunkilaiset kulkevat kirkon lattiassa olevasta luukusta ja laskeutuvat maanalaisiin käytäviin, missä palaa vihreä tuli ja virtaa öljyinen joki. Joen rannalla odottaa siivekkäitä olentoja, joiden selässä kaupunkilaiset lentävät muualle. Myös kertojalle tarjotaan ratsua, mutta hän kieltäytyy. Syntyy käsirysy, jonka aikana hän iskee saattajansa naamion irti. Naamion alta paljastuu jotakin niin kauheaa, että kertoja syöksyy jokeen. Hän herää sairaalasta ja havaitsee, että Kingsportin rakennukset ovat enimmäkseen uusia eivätkä lainkaan aavemaisia.
Kirjoittaminen ja julkaisu
”Juhlapäivän” esikuva oli Massachusettsissa sijaitseva Marbleheadin kaupunki, jossa Lovecraft vieraili ensimmäisen kerran joulukuussa 1922. Päähenkilön Kingsportissa kulkema reitti muistuttaa Marbleheadin keskustaan johtavaa todellista tietä. Vielä vuosia myöhemminkin Lovecraft muisteli ensimmäistä Marbleheadin-vierailuaan elämänsä voimakkaimpana tunnekokemuksena.
”Juhlapäivän” kirjoitusajankohtaa ei varmuudella tunneta. Todennäköisesti Lovecraft kirjoitti novellin lokakuussa 1923. Tarinan kirjallinen esikuva oli Margaret Murrayn tietokirja The Witch-Cult in Western Europe, jonka mukaan Euroopassa ja Amerikassa toimi kristinuskoa edeltävältä ajalta periytyvä noitakultti. Murrayn teoria oli jo tuolloin kiistanalainen, eikä sitä nykyään pidetä uskottavana. Lovecraft vaikuttaisi kuitenkin uskoneen Murrayn väitteisiin. Luultavasti ”Juhlapäivään” vaikutti myös Arthur Machenin Little People, joka on fiktiivinen kertomus Murrayn noitakultista, ja jonka Lovecraft oli lukenut hieman ennen ”Juhlapäivän” kirjoittamista.
Vastaanotto
Juhani Hinkkanen arvosteli ”Juhlapäivän”, kun se ilmestyi ensimmäistä kertaa suomeksi vuonna 1991. Hän kuvailee novellia ”tavanomaiseksi keskiverto-Lovecraftiksi”, jonka arvot ovat lähinnä myöhemmän Cthulhu-taruston taustoittamisessa. Hinkkasen mukaan novelli ”kokoaa ensimmäisen kerran kaikki varhaisemmissa teksteissä ilmoille heitetyt ideat yhtenäiseksi kiinteäksi kokonaisuudeksi.”